เรื่องร้องเรียน (คลอง,น้ำท่วม,ร้องเรียน,ถนน,ท่อระบายน้ำ) วันที่ 2023-02-21 02:29:45 — แขวงบางขุนนนท์ เขตบางกอกน้อย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007127

ขอความช่วยเหลือจัดทำท่อระบายน้ำ บริเวณ โรงรถพ่วงธนบุรี (จากการตรวจสอบพบเป็นโรงรถจักรธนบุรี) แขวงศิริราช เขตบางกอกน้อย กรุงเทพมหานคร จุดสังเกต โรงรถพ่วงธนบุรีดังกล่าว จะอยู่ห่างจากสนามกีฬาชุมชนบ้านบุ ระยะทางประมาณ 30 เมตร (ตามผู้ร้องแจ้ง) เนื่องจากผู้ร้องแจ้งว่า ประสบปัญหาน้ำสกปรกที่มีน้ำมันเครื่อง น้ำเน่าเสีย และเศษขยะปะปนอยู่ ไหลลงสู่บริเวณถนนของชุมชนบ้านบุ และไหลเข้าสู่พื้นที่บ้านเรือนของประชาชนที่อาศัยอยู่บริเวณดังกล่าว เนื่องจากโรงรถพ่วงธนบุรีเป็นลานขนาดกว้างที่ใช้สำหรับซ่อมรถไฟ ซึ่งจะมีคราบน้ำมัน และเศษขยะปะปนอยู่เป็นจำนวนมาก และเป็นพื้นที่ ที่สูงกว่าถนนของชุมชน โดยจะประสบปัญหาดังกล่าวเป็นประจำเมื่อฝนตก และเมื่อเดือนมิถุนายน 2565 ที่ผ่านมาโรงรถพ่วงธนบุรี ได้มีการขุดเจาะร่องน้ำเพื่อระบายน้ำบริเวณด้านหน้าประตูทางเข้า ฝั่งเดียวกับสนามกีฬาชุมชน แต่ไม่ได้ทำการขุดเจาะท่อเพื่อให้น้ำระบายลงสู่ท่อ ส่งผลให้น้ำฝนที่มีน้ำมันเครื่อง น้ำเน่าเสีย และเศษขยะ ปะปนอยู่ ท่วมขังบริเวณร่องน้ำดังกล่าว จึงเป็นแหล่งที่ก่อให้เกิดยุง และเชื้อโรค ส่งผลให้ผู้ร้องเกรงว่าผู้ที่เดินผ่านบริเวณถนนของชุมชนบ้านบุจะติดโรคฉี่หนู หรือเชื้อโรคต่างๆ ที่มากับน้ำ (ตามผู้ร้องแจ้ง) เบื้องต้นผู้ร้องแจ้งว่าเคยมีการติดต่อแจ้งเรื่องกับหน่วยงานภาครัฐแล้ว และได้มีเจ้าหน้าที่ของสำนักงานเขตบางกอกน้อย และประธานชุมชนบ้านบุ ได้ลงพื้นที่ตรวจสอบบริเวณดังกล่าวแล้ว จึงได้ติดต่อขอถอนเรื่องร้องเรียน (ตามผู้ร้องแจ้ง) แต่หลังจากที่มีเจ้าหน้าที่ของสำนักงานเขตบางกอกน้อย และประธานชุมชนบ้านบุ ลงพื้นที่ตรวจสอบบริเวณดังกล่าว ก็ยังไม่มีการดำเนินการใด จนถึงปัจจุบัน (วันที่ 20 กุมภาพันธ์ 2566) อีกทั้งผู้ร้องทราบจากชาวบ้านว่า เจ้าหน้าที่ของสำนักงานเขตบางกอกน้อยแจ้งว่า จะต้องรอคิวการขุดเจาะท่อระบายน้ำก่อน โดยประสบปัญหาดังกล่าวมาเป็นระยะเวลาประมาณ 8 เดือนแล้ว จึงประสงค์ให้หน่วยงานที่เกี่ยวข้องให้ความช่วยเหลือจัดทำท่อระบายน้ำ บริเวณ โรงรถพ่วง ธนบุรี (จากการตรวจสอบพบเป็นโรงซ่อมรถไฟ ธนบุรี) แขวงศิริราช เขตบางกอกน้อย กรุงเทพมหานครเพื่อบรรเทาความเดือดร้อนให้แก่ผู้ร้อง และประชาชนในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata